စုန့်ယွိချီ

စုန့်ယွိချီ (  ၊ ၁၉၉၉ စက်တင်ဘာ ၂၃ ဘွား) သည် အမည်အတိုကောက် အူဂီ () ဖြင့် လူသိများသော တရုပ်နိုင်ငံသား တေးရေး၊ တေးဆို၊ တေးထုတ်လုပ်သူနှင့် အကပညာရှင် ဖြစ်သည်။ တရုပ်နိုင်ငံ၌ တကိုယ်တော်အဆိုရှင်အဖြစ် ရပ်တည်သည့်နည်းတူ ကိုရီးယားတွင်လည်း အမျိုးသမီးအဆိုအဖွဲ့ အိုင်ဒီး ( (G)I-dle ) တွင် ပါဝင်သည်။ တရုပ်ပြည်ရှိ ရသစုံရှိုးပွဲ "ဆက်လုပ်ထား" (Keep Running) တွင် ၂၀၁၉ ခု၌၎င်း ၂၀၂၁ ခု၌၎င်း ပါဝင်သည်။ ကိုရီးယား၌လည်း ကာကာအိုတီဗွီ၏ သရုပ်မှန်ရှိုးပွဲ နည်းလမ်းကိုလေ့လာ (Learn Way) တွင် ပင်တိုင်တင်ဆက်သူ ဖြစ်၏။

ငယ်ဘဝ 
အူဂီကို ၁၉၉ ခု၊ စက်တင်ဘာလ ၂၃ ရက်တွင် ပေကျင်း၌ မွေးသည်။ အလယ်တန်းကို ဘေကျင်း (၁၀၁) အလယ်တန်းကျောင်းတွင် တက်ခဲ့သည်။

အနုပညာလမ်းကြောင်း 
၂၀၁၅ ခုတွင် ပေကျင်း၌လုပ်သောကိုရီးယားရှိ ကျူ့ဖျော်ဖြေရေးမှ လူသစ်ရှာသည့် ကျူ့စတား (Cube Star) လူတွေ့စစ်ဆေးပွဲတွင် ယှဉ်ပြိုင်ရာ အောင်မြင်သဖြင့် ကျူ့ဖျော်ဖြေရေး၏ သင်တန်းသူအဖြစ် ရွေးချယ်ခံရသည်။

၂၀၁၈-၂၀ ကာလ လှုပ်ရှားမှုများ 
၂၀၁၈ ခု၊ ဧပြီလ ၈ ရက်တွင် အူဂီအား အသစ်ဖွဲ့စည်းသော အမျိုးသမီးအဆိုအဖွဲ့ အိုင်ဒီးတွင် ပါဝင်ရမည်ဖြစ်ကြောင်း လူထုအား ကျူ့ဖျော်ဖြေရေးမှ မိတ်ဆက်ပေးသည်။  မေလ ၂ ရက်တွင် ၎င်းတို့ ဗွေဆော်ဦးအယ်လဘမ် ငါပါ (I Am) မှ စဦးသီချင်းဖြစ်သော လာတာတာ (라타타) တွင် ဦးဆောင်အဆိုရှင်အဖြစ်၎င်း၊ ခေါင်းစီးအကသမားအဖြစ်၎င်း ပါဝင်သည်။ 

၂၀၁၉ ခုတွင် တရုပ်နိုင်ငံမှ ရုပ်သံရှိုးဖြစ်သော ဆက်လုပ်ထား တွင် ပါဝင်သည်။

၂၀၂၁ တကိုယ်တော် ပွဲထွက်ခြင်း 
၂၀၂၁ ခု၊ မေလ ၆ ရက်တွင် ကျူ့ဖျော်ဖြေရေးမှ အူဂီ၏ တကိုယ်တော်အယ်လဘမ် စာတမျက်နှာ (A Page) ထွက်ရှိလာမည်ဖြစ်ကြောင်း ကြေညာသည်။ မေလ ၁၃ ရက်တွင် ခွေထွက်ရာ ယခင်တပုဒ်ကောင်းအဖြစ် ထုတ်ဝေသည့် အသူရိန် (Giant) နှင့် ဘွန်နီနဲ့  ကလိုက် (Bonnie & Clyde) တို့လည်း ယင်းခွေတွင် ပြန်ပါလာ၏။

ပုဂ္ဂိုလ်ရေးရာ 
၂၀၁၆ ခုတွင်မှ ကိုရီးယား ရောက်သော်လည်း အူဂီသည် မြေခြားအနုပညာသမားများအနက် ကိုရီးယားစကား အကျွမ်းကျင်ဆုံးအဖြစ် လူသိများသည်။  ၂၀၂၀ ပြည့်တွင် သူ့ကျွမ်းကျင်မှုကို မှတ်ကျောက်တင်ရန် ကိုရီးယားဘာသာစကားကျွမ်းကျင်မှုစစ်ဆေးခြင်းစာမေးပွဲကို ဝင်ရောက်ဖြေဆိုရာ အမှတ် ၂၃၀ အနက် ၂၂၂ မှတ် ရသည်။ ကေဘီအက်-၂ မှ ထုတ်လွှင့်သော အတူတူပျော် အတွဲ (၃) (Happy Together season 3) ၌ ယင်းအကြောင်းကို မေးမြန်းရာ ကိုရီးယားဇာတ်လမ်းတွဲများမှ သင်ယူခဲ့ကြောင်း ဆို၏။

ကိုးကား 

၁၉၉၉ မွေးဖွားသူများ
တရုတ် အမျိုးသမီး အဆိုတော်များ